AP Photo / SCOTTT STEWART Amerikalik davlat arbobi, AQShning sobiq Mudofaa vaziri Frenk Karluchchi 88 yoshida olamdan o‘tdi. Bu haqda Pentagonning amaldagi rahbari Jyeyms Mettis ma’lum qilgan. «Sobiq mudofaa vaziri Frenk Karluchchining vafoti munosabati bilan chuqur hamdardlik bildiraman», deyilgan Mettisning ta’ziyanomasida. Mettis Karluchchi «AQShning 4 prezidenti davrida, respublikachilar va demokratlar davrida, harbiy-dengiz kuchlari safida leytenant, Portugaliyadagi elchi, MQB direktori o‘rinbosari va Mudofaa vazirligidagi turli lavozimlarda millatga xizmat qilgani»ni e’tirof etgan. Ma’lumot uchun, Karluchchi 1987 yildan 1989 yilga qadar AQSh Mudofaa vaziri bo‘lgan.